Tîm pêl-droed cenedlaethol Gibraltar

Mae Tîm pêl-droed cenedlaethol Gibraltar (Saesneg: Gibraltar national football team) yn cynrychioli Gibraltar yn y byd pêl-droed ac maent yn dod o dan reolaeth Cymdeithas Bêl-droed Gibraltar (Saesneg: Gibraltar Football Association, GFA), corff llywodraethol y gamp yn Gibraltar. Mae'r GFA yn aelodau o UEFA ers 2013 ond gan nad ydynt yn aelodau o FIFA nid ydynt yn cael cystadlu yng ngemau rhagbrofol Cwpan y Byd.

 Hanes 

 Dyddiau Cynnar 
Roedd gêm gyntaf tîm pêl-droed (genedlaethol) Gibraltar ym mis Ebrill 1923, yn erbyn clwb Sevilla. Collodd Gibraltar y ddwy gêm gyfeillgar. Llwyddasant i gael gêm gyfartal yn erbyn Real Madrid in 1949.

 Gemau'r Ynysoedd 
Cyn ymuno ag UEFA (corff llywodraethol pêl-droed Ewrop) bu Gibraltar yn cystadlu mewn amryw o gystadlaethau, yn fwyaf arbennig yn Gemau'r Ynysoedd (Island Games), er nad yw Gibraltar yn ynys, ond yn benrhyn.

Cymerwyd rhan yng Ngemau'r Ynysoedd am y tro cyntaf yn 1993 Island Games. Collodd Gibraltar ei gemau i gyda, gan ddim ond sgorio un gôl a gorffen y twrnament yn y safle olaf un.

 FIFI "Wild Cup"
Yn haf 2006 cymerodd Gibraltar ran yng nghystadleuaeth FIFI Wild Cup lle roedd hi'n 3ydd yn y detholion. Roedd y twrnament yn fersiwn amgen o Gwpan y Byd ar gyfer timau nad sydd wedi eu cydnabod yn swyddogol gan FIFA (corff byd-eant pêl-droed). Dim ond unwaith erioed gynhaliwyd y gystadleuaeth. Cafodd Gibraltar gêm gyfartal yn erbyn Gweriniaeth St Pauli (clwb radical, asgell chwith o ddinas Hamburg yn yr Almaen sy'n chwarae yn y Bundesliga. Aethant ymlaen i guro tîm Tibet 5–0  gan fynd ymlaen i'r gemau cyn-derfynol. Collon nhw'r gêm nesa, 2–0 Tîm pêl-droed gweriniaeth Twrcaidd Gogledd Cyprus. Curodd Gibraltar St Pauli unwaith eto i ennill ei lle fel trydyrdd yn y gystadleuaeth.

Cyfeiriadau

Dolenni allanol
Gwefan Swyddogol y GFA
Proffil ar FIFA 
Proffil ar UEFA
Gwefan answyddogol am bêl-droed futsal a thîm genedlaethol Gibraltar

Gibraltar
Categori:Pêl-droed yn Gibraltar
Categori:Pêl-droed yn Ewrop